text: नयी दिल्ली : ईसाइयों को संबोधित पत्र जारी करते हुए आर्चडायोसीज ऑफ गांधीनगर के प्रधान पादरी (आर्चबिशप) थॉमस मैक्वान ने पिछले हफ्ते समुदाय के सदस्यों से अपील की थी कि वे देश को ‘राष्ट्रवादी ताकतों’ से बचाएं, क्योंकि अल्पसंख्यकों में बढ़ती ‘असुरक्षा की भावना’ के बीच इसका ‘लोकतांत्रिक तानाबाना’ दांव पर है। इसी पर संज्ञान लेते हुए चुनाव आयोग ने गांधीनगर के आर्चबिशप को नोटिस जारी किया है।